kk ru kk kk kk kk kk kk kk kk be kk kk pt de en kk kk kk kk kk ru ky bg kk kk kk kk kk uk kk ru bg en sv fr de de ru ru ru mn kk en kk kk kk kk kk kk kk kk kk kk kk ru kk kk kk kk kk kk ru kk kk kk kk kk kk kk en kk kk kk kk kk kk kk kk kk kk kk kk kk kk kk kk kk kk mk kk kk kk kk kk ru ky bg kk kk kk kk kk uk kk kk en ky ru kk kk kk hbs_cyr kk kk es de ru en uk en en kk kk
ӘЛЕУМЕТТІК САЛАНЫҢ САЛМАҒЫ БАСЫМ - Шымкент келбеті
ТҰРҒЫН ҮЙДЕГІ ӨРТ ҚАУІПСІЗДІГІ ...
ГАЗБЕН УЛАНУ – ҚАУІПТІ ...
ҚР ПРЕЗИДЕНТІ Қ. ТОҚАЕВ: «ҚАЗАҚ РУХАНИЯ ...
ӘЛЕУМЕТТІК САЛАНЫҢ САЛМАҒЫ БАСЫМ Избранное
Пятница, 16 Сентябрь 2022 05:37 Автор  Нұрлан БЕКТАЕВ Опубликовано в Әлеумет Прочитано 830 раз
размер шрифта уменьшить размер шрифта увеличить размер шрифта
Қазақстанда зейнетақы жүйесінің тиімділігі арттырылады. Мемлекет басшысы Қасым-Жомарт Тоқаевтың Қазақстан халқына Жолдауында осы бағытта тапсырмалар беріліп, жаңа шаралар топтамасы ұсынылды. Қазіргі таңда өңірлердегі жергілікті атқарушы органдар мен жауапты мекемелер қызу жұмыс атқаруға кіріскен.
– Президент тапсырмасының бірі де бірегейі – әйелдердің зейнетке шығу жасын 5 жылға дейінгі мерзімде тоқтата тұру. Яғни, 2023 жылдан бастап әйелдер зейнеткерлікке 61 жаста шығады. Бұл шара коронавирус пандемиясының азаматтардың денсаулығы мен өмір сүру ұзақтығына теріс әсер еткенін ескере отырып қабылданды. Сондықтан алдағы 5 жыл ішінде денсаулық сақтау жүйесін жақсарту жөнінде шаралар қабылданатын болады. Бұл ретте, ауыл медицинасына, азаматтардың денсаулығын қалпына келтіруге және қолдауға бағытталған оңалту орталықтары желісін құруға, сондай-ақ кеңейтуге ерекше назар аударылмақ, – деді Еңбек және әлеуметтік қорғау Комитеті Шымкент қаласы бойынша департаментінің басшысы Бахтияр Өнербаев.
Бұған қоса Қазақстанда зейнетақы төлемдері көбейеді. 2023 жылдың 1 қаңтарынан бастап 2027 жылға дейін ең төменгі базалық зейнетақы мөлшері ең төменгі күнкөріс деңгейінің 54 пайызынан 70 пайызына дейін, ал ең жоғарғысын – тиісінше 100 пайыздан 120 пайызға дейін кезең-кезеңімен жеткізіледі. Тиісінше, базалық зейнетақы мөлшері орта есеппен 51 пайызға көбейеді.
– Нәтижесінде 2025 жылға қарай жиынтық зейнетақы мөлшері орта есеппен, 3 жыл ішінде 109 мың теңгеден 138 мың теңгеге дейін көбейеді. Сонымен қоса, жиынтық зейнетақыдағы мемлекеттік төлемдердің үлес салмағын арттыруға мүмкіндік болады. Осылайша, мемлекет тарапынан қарт адамдар арасында кедейліктің өсуіне жол бермеу үшін шаралар қабылдануда, – дейді Бахтияр Әлтайұлы.
Көпшілік құлақдар болып үлгергендей, бала күтімі кезеңі 1 жастан 1,5 жасқа дейін ұзартылады. Мамандар бұл қолдау жұмыс істейтін де, істемейтін де ата-аналардың барлығына қатысты дейді. Осылайша жарты миллионға дейін ата-ана осы құқықты пайдаланады.
– Бір ескеретін жайт, бала күтімі бойынша жәрдемақы алуға үміткер ата-аналар оның әлеуметтік сақтандыру жүйесіне қатысу өтілі неғұрлым көп болса, төлем мөлшері соғұрлым жоғары болатынын білуге тиіс. Бұл төлем бүгінде МӘСҚ-ға аударымдар жүргізілген табыстың 40 пайызын құрайды. Ал жұмыс істемейтін немесе бала туғанға дейінгі соңғы екі жылда 6 айдан кем жұмыс өтілі бар ата-аналар тек мемлекеттік бюджеттен төленетін жәрдемақы мен төлемдерге ғана үміткер бола алады. Екіншіден, бүгінде балаға күтім жасайтын ата-ана жұмысқа қайта шыққан жағдайда бала күтіміне төленетін жәрдемақы тоқтатылатын еді. Ал жаңа Кодекс бойынша осы санаттағы отбасыларды қолдау үшін төлемдер тоқтатылмайды және республикалық бюджеттен төленетін жәрдемақы мөлшеріне сәйкес төленеді, – дейді департамент басшысы.
Бүгінгі таңда балалы отбасыларды қолдаудың қолданыстағы моделі мемлекеттік жәрдемақылар мен төлемдердің 6 түрін қамтиды. Әлеуметтік кодекстің жобасында да осы әлеуметтік қолдау шараларының барлығы толық сақталған.
Әлеуметтік саладағы тағы бір жаңалық – қыркүйек айынан бастап елімізде пилоттық жоба ретінде Отбасының цифрлық картасы енгізілді. Ол әлеуметтік мәртебесіне байланысты, азаматтардың кепілдендірілген мемлекеттік қолдаудың қандай да бір түрін алу құқықтары туралы «электронды жаршысы» іспетті. Оның ең басты артықшылығы –мемлекеттік қызметтер проактивті түрде көрсетіледі.
– Алдымен мемлекеттік ақпараттық жүйелер негізінде отбасылардың әл-ауқат деңгейі мен оларға тиісті мемлекеттік қолдау шаралары айқындалды. Қазірдің өзінде цифрлық картада шамамен 6 млн отбасы (19 млн адам) туралы мәліметтер, «отбасы портреті» деп аталатын деректер қамтылған. Карта деректері отбасы және оның мүшелері мәртебесінің өзгеруіне қарай жаңартылып отырады. Мемлекеттік қолдау шараларын алу құқығы белгіленген жағдайда ол адамға мемлекеттік қызмет көрсетуге келісім алу үшін СМС-хабарлама жіберіледі, – дейді Бахтияр Өнербаев.
Азамат келісім бергеннен кейін әлеуметтік жәрдемақы, төлемдер немесе мемлекеттік қолдаудың басқа да түрлері оның шотына аударылады. Жоба кезең-кезеңмен жүзеге асырылады. 2022 жылдың 1 қыркүйегінен бастап жәрдемақы мен әлеуметтік төлемдердің 9 түрі бойынша жаңа форматта қызмет алу мүмкіндігі ұсынылуда. Келесі жылдың 1 қаңтарынан бастап тізбе әлеуметтік қорғау саласындағы қызметтермен кеңейтіледі, денсаулық сақтау және білім беру салаларындағы мемлекеттік кепілдіктер енгізіледі. Ал 2025 жылдан бастап мемлекеттік кепілдіктердің барлық түрлері қамтылмақ.
Қ.А.Яссауи атындағы халықаралық Қазақ-Түрік университетінің филология факультетін 2005 жылы тәмамдаған. Журналистика саласында 2006 жылдан бері еңбек етіп келеді. 2006-2017 жж аралығында "Отырар-TV" медиахолдингінде жұмыс істеген. 2017 жылдың қараша айынан бастап қалалық «Шымкент келбеті» қоғамдық-саяси газетінің тілшісі. 2018 жылдың наурыз айы мен 2019 жылдың тамыз айлары аралығында газеттің бас редакторының орынбасары қызметін атқарды.
Последнее от Нұрлан БЕКТАЕВ
ЖАҢА ОРТАЛЫҚ – ТЫҢ МҮМКІНДІКТЕР
ДИПЛОМАТИЯЛЫҚ БАЙЛАНЫСҚА – 30 ЖЫЛ
ШЫМКЕНТТІҢ ЖЕДЕЛ ЖӘРДЕМ ҚЫЗМЕТІ РЕСПУБЛИКАДА ҮЗДІК АТАНДЫ
Қала қауіпсіздігін қамтамасыз етіп...
АЗАТҚА ТАБИҒИ ГАЗ ЖЕТТІ
Другие материалы в этой категории: « Жәрдемақыны онлайн рәсімдеңіз Халықтың ұсынысымен 28 алаңша салынды »
ТҰРҒЫН ҮЙДЕГІ ӨРТ ҚАУІПСІЗДІГІ
ГАЗБЕН УЛАНУ – ҚАУІПТІ
ҚР ПРЕЗИДЕНТІ Қ. ТОҚАЕВ: «ҚАЗАҚ РУХАНИЯТЫНДА ШЫМКЕНТ ШАҺАРЫНЫҢ ОРНЫ БӨЛЕК»
БАҚТИЯР ТАЙЖАН – «ПАРАСАТ» ОРДЕНІНІҢ ИЕГЕРІ
«Азаматтарға арналған үкімет» корпорациясы Шымкент қалалық филиалының жаңа директоры тағайындалды
ТҰРҒЫН ҮЙДЕГІ ӨРТ ҚАУІПСІЗДІГІ
ГАЗБЕН УЛАНУ – ҚАУІПТІ
ҚР ПРЕЗИДЕНТІ Қ. ТОҚАЕВ: «ҚАЗАҚ РУХАНИЯТЫНДА ШЫМКЕНТ ШАҺАРЫНЫҢ ОРНЫ БӨЛЕК»
БАҚТИЯР ТАЙЖАН – «ПАРАСАТ» ОРДЕНІНІҢ ИЕГЕРІ
ПРОБАЦИЯЛЫҚ БАҚЫЛАУДАҒЫ АЗАМАТТАРДЫҢ САНЫ АЗАЙҒАН
ЖАҢА ОРТАЛЫҚ – ТЫҢ МҮМКІНДІКТЕР
ДИПЛОМАТИЯЛЫҚ БАЙЛАНЫСҚА – 30 ЖЫЛ
ЖАҢА БЕТБҰРЫСҚА 5 БАҒДАР
«HR-PROCESS» ЖОБАСЫ: АШЫҚ ӘРІ ӘДІЛ
ШЫМКЕНТТІҢ ЖЕДЕЛ ЖӘРДЕМ ҚЫЗМЕТІ РЕСПУБЛИКАДА ҮЗДІК АТАНДЫ
РУХАНИ ИГІЛІККЕ АЙНАЛҒАН ҚҰНДЫ МҰРА
ТІЛ – МЕМЛЕКЕТТІК МАҢЫЗДЫ МӘСЕЛЕ
Ұлттық театр – Шымкент төрінде
Жүйріктен жүйрік озар жарысқанда
Биологиялық қауіпсіздік - толыққанды өмірдің негізі!
Шымкенттегі мамандандырылған ХҚО сенбі күні жұмыс істейді
+7 7252 77 52 22,  77 52 77
© 2014 Шымкент келбеті | Панорама Шымкента. Барлық құқықтар сақталған. Жасаушы: ULY DALA
Жүйе GNU Ашық Лицензиясы негізінде жұмыс жасайды.